Extremistul care l-a amenințat pe Arafat, amendă în rate. Câți bani va plăti
- Mădălina Sfrijan
- 12 martie 2024, 16:33
Călin Marincuș, extremistul clujean care l-a amenințat cu moartea pe Arafat a primit pedeapsa în rate. Pentru că nu a putut achita amenda primită în urma scandalului, judecătorii au aprobat eșalonarea acesteia.
Călin Marincuș, pedeapsă în rate
Extremistul care l-a amenințat pe Raed Arafat a primit o amendă penală de 15.000 de lei. Scandalul a izbucnit în anul 2021, în contextul campaniei de vaccinare. Pentru că nu a putut achita amenda, acesta a cerut instanței să accepte plata în rate.
Extremistul clujean Călin Mărincuș a primit, în ianuarie 2024, la o amendă penală de 15.000 de lei. Măsura a fost aplicată după ce acesta l-a amenințat cu moartea pe secretarul de stat Raed Arafat.
Decizia judecătorilor clujeni
Bărbatul, care a intrat recent în partidul Dianei Șoșoacă, a cerut eșalonarea în tranșe lunare a amenzii. Astfel, Judecătoria Cluj-Napoca a dispus eșalonarea plății în rate lunare a cate 625 lei, pe o perioadă de 24 luni.
"În baza art. 559 C.proc.pen. admite cererea formulată de petentul M.C.G. şi în consecinţă: Dispune eşalonarea plăţii amenzii de 15.000 lei aplicată prin sentinţa penală nr. 321/21.03.2023 pronunţată de Judecătoria Cluj Napoca in dosar nr. 22458/211/2021, definitivă la data de 05.01.2024prin Decizia penală nr. 9/05.01.2024 a Cur?ii de Apel Cluj, în rate lunare a cate 625 lei rata lunară, pe o perioada de 24 luni, începând cu data comunicării prezentei încheieri. Definitivă. Pronunţată în şedinţă publică, astăzi, 21.02.2024", arată Judecătoria Cluj-Napoca.
Călin Marincuș, postări controversate în mediul online
Scandalul care în are un prim plan pe extremistul clujean a izbucnit în martie 2021. În perioada respectivs, Călin Mărincuș l-a amenintat cu moartea pe Raed Arafat, într-un clip video postat pe internet. Ulterior, acesta a șters postarea respectivă.
În clipul din 2021, clujeanul afirma că Raed Arafat, șeful Departamentului pentru Situații de Urgență (DSU), ar fi vrut să impună testarea și vaccinarea pentru românii care voiau se aibă acces la evenimente.
"Niciun procuror nu se sesizează pentru șantajarea de a ne vaccina. Chiar toți sunteți vânduți din sistemul acesta? Pe mine Raed Arafat mă condamnă la moarte. El crede, sau îmi spune că vrea să-mi facă un bine, pe care eu nu îl vreau! Vrea să-mi administreze un act medical, pe care eu nu îl doresc, care îmi pune în pericol viața.
Păi dacă eu vreau să-i fac un bine lui Raed Arafat, iar el nu e de acord, pentru că îi pune în pericol viața, voi fi chemat la Poliție? Cu siguranță! Eu nu mă tem, pentru că mă duc cu televiziunile. Eu consider că Raed Arafat îmi pune în pericol viața, iar eu mă aflu în postura de a mă apăra. O să iau în considerare și faptul să-l omor pe Raed Arafat. Eu mă gândesc că punându-mi viața în pericol, vreau să iau în considerare și faptul ăsta. ", spunea bărbatul în postarea respectivă.
Recent, acesta a publicat un nou mesaj controversat pe rețelele de socializare. Extremistul a postat clip în care susținea că este membru al partidului SOS al Dianei Șoșoacă și l-a recrutat pe celebrul interlop clujean, Marius David - zis Gore.
"Fiți șoșocari, este cel mai sănătos lucru pe care-l poți face în România în aceste zile! Doamne-ajută", a spus în filmare, printre altele, Călin Mărincuș.